# Searchlight (revista)

Searchlight és una revista anglesa, fundada el 1975 per Gerry Gable, que publica investigacions sobre el racisme, l'antisemitisme i el feixisme al Regne Unit i en altres llocs.
El focus principal d'investigació de Searchlight es l'extrema dreta al Regne Unit. Des del 2012, l'arxiu de materials històrics associats a la revista, The Searchlight Archive, es troba a la Universitat de Northampton i és «un dels recursos d'aquest tipus més extensos i significatius d'Europa». Obert al públic el 2013, inclou una àmplia gamma de material original, com ara testimonis orals, revistes, fulletons i altres materials de grups d'extrema dreta i d'extrema esquerra.

## Història

La revista Searchlight va ser precedida per un diari homònim fundat el 1964 pels diputats del Partit Laborista Reg Freeson i Joan Lestor amb Gerry Gable com a cap d'investigació. Tot i deixar de publicar-se el 1967 després de 4 números, Gable, Maurice Ludmer i altres activistes es van mantenir units com a Searchlight Associates. El 1974 van publicar el pamflet A well oiled nazi machine com a resposta a l'ascens del Front Nacional Britànic, fet que va ajudar a recaptar fons per crear una revista mensual el 1975. El número zero del nou Searchlight va aparèixer el febrer de 1975 amb Ludmer com a director i Gable com a editor. Ludmer i Gable també van formar part del grup inicial que va promoure l'organització antifeixista Anti-Nazi League.
Després de la mort prematura de Ludmer el 1981, l'acadèmic Vron Ware va assumir-ne la direcció editorial fins al 1983. Més endavant, Gable va tornar com a editor, en un paper que va ocupar fins al 1999.
El Partit Nacional Britànic (BNP) va presentar una querella el 2003 contra Searchlight i Searchlight Educational Trust car considerava que havia estat realitzant una activitat política incompatible amb la seva condició benèfica. En conseqüència, l'ens es va dividir en tres àmbits: la revista mensual antifeixista i antiracista Searchlight, l'organisme de recerca i investigació que informa a governs, polítics, periodistes i cossos policials Searchlight Information Services (SIS), i l'organització benèfica dedicada a desafiar i vèncer l'extremisme, el racisme i el feixisme a les escoles Searchlight Educational Trust (SET). Més endavant, SIS i SET es van unir a la campanya Hope not Hate i es van desvincular de la revista Searchlight. Des del 2011, Searchlight s'ha oposat a la cooperació amb l'estat.
Searchlight es serveix en les seves investigacions d'una sèrie d'infiltrats polítics, desertors i informants ocasionals. El 2013 es va revelar que el membre del BNP Duncan Robertson havia estat un informant de Searchlight en particular del grup New Right.
Des que Searchlight es va separar de Hope not Hate, s'ha concentrat a publicar els resultats de les seves investigacions i a donar suport a l'acció directa contra les manifestacions feixistes, com les de l'English Defence League a Walthamstow l'1 de setembre de 2012 i a Chelmsford el 18 d'agost. 2012, i a denunciar el desenvolupament ideològic d'extrema dreta.
El 2014, Searchlight va treure una revista d'art autònoma en línia anomenada Searchlight Magazine Arts. El lloc web conté entrevistes, articles, cançons, ficció i documentals, i celebra la diversitat en el moviment artístic. L'objectiu de la revista és explicar les històries de l'art que ningú no explica i fer una lectura irònica d'una sèrie de temes i causes inusuals.

## Referències

* ↑ Jones, Daniel Journal for Deradicalization, Summer 15/Nr. 3.
* ↑ «The Searchlight Archives» (en anglès). University of Northampton. [Consulta: 26 setembre 2019].
* ↑ «Far-right archive opened at University of Northampton» (en anglès). BBC News, 29-06-2013.
* ↑ «Searchlight Archive | University of Northampton Archive». library.northampton.ac.uk. Arxivat de l'original el 2021-11-05. [Consulta: 26 setembre 2019].
* 1 2 3 4 5 Jones, Daniel. "Searchlight: Archiving the Extreme." Political Extremism and Radicalism in the Twentieth Century. Cengage/Gale.
* ↑ «KSL: Bulletin of the Kate Sharpley Library No. 28, October 2001». www.katesharpleylibrary.net.
* ↑ David Renton, “The Anti-Nazi League as social movement” Paper at the New Socialist Approaches to History seminar at the Institute of Historical Research, 6 June 2005
* ↑ «Arcadia Books». Arxivat de l'original el 6 febrer 2012. [Consulta: 8 febrer 2016].
* ↑ «Searchlight Educational Trust». web.archive.org. Arxivat de l'original el 1 setembre 2004. [Consulta: 28 juny 2014].
* ↑ The Electoral Commission «Controlled expenditure by registered third parties at the 2010 UK Parliament election». [Consulta: 15 febrer 2011].
* ↑ The Committee Office, House of Lords. «House of Lords - Religious Offences in England and Wales - Written Evidence». publications.parliament.uk, 10-04-2003. [Consulta: 27 maig 2014].
* ↑ Ross Wynne-Jones «Our two-week grand tour to beat racism». Daily Mirror, 30-04-2008 [Consulta: 4 juliol 2008]. Arxivat 7 October 2008$^{[Datemismatch]}$ a Wayback Machine.
* ↑ Gable, Sonia. «No money no hope: BNP accounts reveal financial disaster zone». Searchlight. Arxivat de l'original el 3 juliol 2013. [Consulta: 2 novembre 2012].
* ↑ R. Hill & A. Bell, The Other Face of Terror- Inside Europe’s Neo-Nazi Network, London: Collins, 1988
* ↑ Collins, Matthew Hate: My Life in the British Far Right, Biteback Ltd 2011
* ↑ «BNP website». Arxivat de l'original el 29 octubre 2013. [Consulta: 26 octubre 2013].
* ↑ http://thebackbencher.co.uk/a-strange-kind-of-glory-life-undercover/ Arxivat 4 November 2013 a Wayback Machine. Paul Scott, A Strange Kind of Glory: Life Undercover
* ↑ «Searchlight May 2013». Arxivat de l'original el 10 juliol 2013. [Consulta: 9 juliol 2013].
* ↑ «Stop the EDL in Walthamstow and Chelmsford». Searchlight. Arxivat de l'original el 31 octubre 2012. [Consulta: 2 novembre 2012].
* ↑ Gable, Gerry. «Editorial: investigating, analysing and campaigning». Searchlight. Arxivat de l'original el 3 juliol 2013. [Consulta: 2 novembre 2012].
* ↑ Carter, Adam. «Familiar obsessions». Searchlight. Arxivat de l'original el 13 maig 2012. [Consulta: 2 novembre 2012].
* ↑ Gable, Sonia. «Where next for the far right?». Searchlight. Arxivat de l'original el 21 febrer 2013. [Consulta: 2 novembre 2012].
* ↑ «Searchlight Magazine Arts: new arts website from Searchlight», 01-09-2014. [Consulta: 26 agost 2015].

## Bibliografia

* White Noise by Nick Lowles, 96 pages (13 November 1998), Publisher: Searchlight Magazine Ltd. ISBN 0-9522038-3-9.
* Searchlight for Beginners by Larry O'Hara, 30 pages (June 1996), Publisher: Phoenix Press. ISBN 0-948984-33-3.
* From Cable Street to Oldham-70 Years of Community Resistance edited by Nick Lowles, 165 pages (October 2007), Publisher: Searchlight Magazine Ltd. ISBN 0-9522038-7-1.
* Notes From the Borderland no 10, pp34–80, by Larry O'Hara and Heidi Svenson, Publisher: Larry O'Hara. ISBN 0-9537434-8-9,

## Vegeu també

* Anti-Fascist-Action
* Lliga Antidifamació
* Southern Poverty Law Center

## Enllaços externs

* Searchlight Magazine Arts